**บทที่ 1**

**บทนำ**

**หลักการและเหตุผล**

การจัดทำบัญชีในครัวเรือนถือเป็นเรื่องสำคัญที่จะเยาวชนควรที่จะเรียนรู้ เพื่อปลูกฝังให้เห็นถึงรายรับรายจ่ายที่เกิดขึ้นในครอบครัว นอกจากนี้ยังสามารถให้มองเห็นถึงค่าใช้จ่ายที่ไม่จำเป็น ค่าใช้จ่ายที่ใช้ไปในสิ่งที่ไม่ก่อให้เกิดประโยชน์ที่ดีในครอบครัวซึ่งเป็นที่มาให้ครอบครัวสามารถที่จะลดรายได้ดังกล่าวได้ มีผลทำให้ตระหนักถึงเรื่องการออมเงิน การวางแผนใช้จ่ายเงิน การทำบัญชีรับ – จ่าย การส่งเสริมวินัยการออม สร้างนิสัยประหยัดอดออม ทั้งนี้เพื่อเป็นการใช้ชีวิตอย่างระมัดระวังไม่ประมาทและมีการเตรียมพร้อมที่จะเผชิญปัญหาที่จะเข้ามาในการดำเนินชีวิตโดยใช้หลักเศรษฐกิจพอเพียงเป็นหลักยึดในกระบวนการต้านทานและแก้ไขปัญหา ในแนวทางดังกล่าวจึงจำเป็นต้องมีการส่งเสริมการจัดทำบัญชี ครัวเรือน ตามแนวทางเศรษฐกิจพอเพียงเพื่อชุมชน ทั้งนี้เพื่อให้นักเรียนที่เข้าอบรมนำความรู้ที่ได้ไปใช้และปลูกฝังใช้เป็นแนวทางในการดำเนินชีวิตตามแนวทางเศรษฐกิจพอเพียงต่อไป

นักเรียนในโรงเรียนถือเป็นส่วนหนึ่งของครอบครัว หน้าที่หลักคือศึกษาเล่าเรียน นอกจากนี้ยัง

สามารถที่จะคอยช่วยเหลือพ่อแม่ ในการจัดการการเงินของครอบครัวได้ โดยสามารถจัดทำรายงานข้อมูลรายรับ – รายจ่ายในครอบครัว เพื่อได้รับรู้การใช้เงินของครอบครัว รู้ว่าครอบครัวกำลังใช้เงินในการจัดทำอะไรไปบ้างในแต่ละเดือน ในแต่ละเดือนมีเงินเหลือเท่าไหร่หรือมีเงินไม่พอใช้ หากนักเรียนได้มีโอกาสในการจัดทำข้อมูลก็จะทำให้เกิดจิตสำนึกในการจ่ายเงิน เห็นคุณค่าของเงิน มีผลให้เกิดความตระหนักในการใช้จ่ายเงินตั้งแต่เด็กและสามารถที่จะเติบโตเป็นผู้ใหญ่ที่มีวินัยในการใช้จ่ายเงินในอนาคตค

ดังนั้นสาขาวิชาชีพบัญชีจึงเล็งเห็นความสำคัญกับการให้ความรู้เกี่ยวกับการจัดทำบัญชีให้แก่

นักเรียน เพื่อให้นักเรียนในโรงเรียนได้ใช้ความรู้ทางบัญชี สร้างวิถีการออมและเสริมสร้างค่านิยมการใช้จ่ายเงิน ตามแนวคิดเศรษฐกิจพอเพียง เป็นโครงการเพื่อให้เยาวชน ได้มีความรู้ความเข้าใจ ตลอดจนเห็นความสำคัญและประโยชน์จากการจัดทำบัญชีอย่างง่ายในครอบครัว และนำข้อมูลที่ได้จัดทำมาวิเคราะห์ รายรับรายจ่ายและเงินคงเหลือในแต่ละเดือน เพื่อจะนำไปใช้ในการออมเงินได้ ถือเป็นการปลูกฝังให้นักเรียนรู้จักการเก็บออม เพื่ออนาคตวันข้างหน้า เกิดความรักและความสามัคคีในครอบครัว อีกทั้งยังเป็นประสบการณ์ตรงสำหรับตัวแทนนักศึกษาที่ร่วมโครงการ ให้สามารถนำความรู้ที่เรียนในรายวิชาหลักการบัญชีไปช่วยพัฒนาครอบครัวและชุมชนให้เกิดความยังยืนต่อไป

**วัตถุประสงค์**

1.เพื่อให้นักเรียนได้ตระหนึกถึงความสำคัญของการออมเงิน การจัดทำบัญชีอย่างง่าย ตลอดจนเห็นความสำคัญและประโยชน์ของการบัญชีและการออมเพื่อนำไปใช้ในครอบครัวได้

2.เพื่อเป็นการปลูกฝังเยาวชนได้เห็นถึงคุณค่าของการใช้จ่ายเงิน การวางแผนทางการเงินตามหลักเศรษฐกิจพอเพียง

3.เพื่อให้เกิดความร่วมมือ ระหว่างหน่วยงานภาครัฐ กลุ่มวิสาหกิจชุมชน สถาบันการศึกษา นักศึกษา คณาจารย์

4.เพื่อบูรณาการการเรียนการสอน ฝึกประสบการณ์ให้กับนักศึกษา และประชาสัมพันธ์สาขาวิชาการบัญชี

**ลักษณะโครงการ**

การสร้างเครือข่ายความร่วมมือระหว่างสถาบันการศึกษา/องค์กร/ชุมชน

**วิธีดำเนินการ**

1.การวางแผนการดำเนินการ (P\_Plan) เช่น แต่งตั้งคณะกรรมการ ขออนุมัติโครงการ ประชุมเพื่อวางแผนกำหนดการจัดโครงการการใช้ความรู้พื้นฐานทางบัญชี สร้างวิถีการออมและเสริมสร้างค่านิยมการใช้จ่ายเงิน ตามหลักเศรษฐกิจพอเพียง สำหรับนักเรียนระดับมัธยมศึกษา ในจังหวัดกาฬสินธุ์

2.ขั้นการเตรียมการ

2.1สำรวจข้อมูลพื้นฐานและติดต่อ ประชาสัมพันธ์ผู้สนใจ

2.2กำหนด วันเวลา และสถานที่จัดฝึกอบรม โดยประสานงานกับสาขาวิชาการบัญชี และผู้สนใจเข้าร่วมโครงการ

2.3 เสนอโครงการเพื่อขออนุมัติ

2.4 แต่งตั้งคณะกรรมการดำเนินงาน

2.5 ประชุมวางแผนการดำเนินงาน

3. การดำเนินงานตามแผน (D\_Do) เช่น ติดต่อวิทยากร สถานที่ เอกสาร และอุปกรณ์ต่าง ๆ บรรยาย อบรมเชิงปฏิบัติการ ประชุมกลุ่มอภิปราย กรณีศึกษา เกมฝึกปฏิบัติ

3.1 จัดหาวิทยากรในโครงการฯ

3.2 จัดกลุ่มตัวแทนนักศึกษาและประชุมวางแผนเตรียมความพร้อมจัดโครงการ

3.3 จัดหาวัสดุอุปกรณ์และเอกสารการฝึกอบรม

3.4 ดำเนินการอบรมตามโครงการฯ

4. การติดตาม และประเมินผลการดำเนินงาน (C\_Check)

4.1เครื่องมือที่ใช้ในการติดตามผล..แบบสอบถาม

4.2 ระยะเวลาในการติดตามผล1 วัน

5. การปรับปรุง/พัฒนา/แก้ไขจากผลการติดตาม (A\_Action) (กรณีเป็นโครงการต่อเนื่อง)

**ผู้รับผิดชอบและหน่วยงานในสังกัด**

อาจารย์ทยากร สุวรรณปักษ์ สาขาการบัญชี คณะเทคโนโลยีสังคม และอาจารย์ประจำสาขาการบัญชีทุกคน

**ระยะเวลาและสถานที่ในการดำเนินโครงการ**

วันที่ 10 กรกฏาคม 2561 ณ โรงเรียนยางตลาดวิทยาคาร อ.ยางตลาด จ.กาฬสินธุ์

**งบประมาณในการดำเนินโครงการ**

งบประมาณ 25,400 บาท

1.ค่าตอบแทน 1,800 บาท

ค่าตอบแทนวิทยากรภายใน ภาคบรรยาย/ภาคปฎิบัติ

(2 คน x ชม. 300 บาท x 3 ชั่วโมง) 1,800 บาท

2. ค่าใช้สอย 18,790 บาท

ค่าอาหารกลางวัน (100 บาท x 77 คน x 1 มื้อ) 7,700 บาท

ค่าอาหารว่างและเครื่องดื่ม (35 บาท x 77 คน x 2 มื้อ) 5,390 บาท

จ้างทำเอกสารประกอบการฝึกอบรม ประมาณ......แผ่น (70 ชุด x 25 บาท) 1,750 บาท

จ้างทำรูปเล่มรายงานสรุปโครงการ ประมาณ......แผ่น (5 เล่ม x 355 บาท) 1,775 บาท

จ้างทำป้ายไวนิล ขนาด 1.2 ม. x3 ม. (1 ป้าย x 1,000 บาท) 1,000 บาท

ค่าน้ำมันเชื้อเพลิง 1,200 บาท

3. ค่าวัสดุ 4,785 บาท

หมึกปริ้นเตอร์ รุ่น Hp Laser Jet p1120 ( 1 ตลับ x 2,240 บาท) 2,240 บาท

กระดาษ A 4 80 แกรม (5 รีม x 105 บาท) 525 บาท

กระดาษชาร์ทสี (1 ห่อ x 240 บาท) 240 บาท

ปากกา (2 กล่อง x 250 บาท) 500 บาท

ปากกาเคมี (2 กล่อง x 250 บาท) 500 บาท

แผ่น CD (1 กล่อง x 240 บาท) 240 บาท

กระดาษฟลิปชาร์ท (3 ห่อ x 180 บาท) 540 บาท

รวมจำนวนเงินทั้งสิ้น (สองหมื่นห้าพันสี่ร้อยบาทถ้วน) 25,400 บาท

**การติดตามและประเมินผล**

แบบประเมินการจัดโครงการด้านคุณประโยชน์และความพึงพอใจผู้เข้ารับการฝึกอบรม

**ผลที่คาดว่าจะได้รับ**

1.ผู้เข้าร่วมโครงการ มีความรู้ ความเข้าใจเกี่ยวกับการปฏิบัติการทางการบัญชีขั้นต้น

2.ผู้เข้าร่วมโครงการมีความรู้ ความเข้าใจ เกี่ยวกับการวางแผนทางการเงินตามหลักเศรษฐกิจพอเพียง

3.ตัวแทนนักศึกษาที่ร่วมโครงการมีประสบการณ์ในการจัดโครงการและนำความรู้ที่เรียนไปใช้ได้อย่างมีประสิทธิภาพ

4.เกิดความร่วมมือ ระหว่าง สถาบัน หน่วยงานภาครัฐ และชุมชน

**เป้าหมายผลผลิต**

1.ผู้รับบริการ จำนวน 70 คน ประกอบด้วย

1.นักเรียนระดับมัธยมศึกษาในจังหวัดกาฬสินธุ์ จำนวน 70 คน

2.ผู้ให้บริการ จำนวน 10 คน ประกอบด้วย

1. อาจารย์ สาขาวิชาการบัญชี จำนวน 7 คน

2. นักศึกษา สาขาวิชาการบัญชี จำนวน 3 คน

รวมจำนวนผู้เข้าร่วมโครงการ 80 คน